Forțele ruse au lansat atacuri intense în sectoarele Avdiivka și Novopavlivka, a anunțat luni dimineață Statul Major ucrainean. În acest interval s-au dat 78 de lupte pe toată linia frontului, iar armata rusă a lansat șapte atacuri cu rachete și 50 de lovituri aeriene. Artileria inamică a bombardat de 112 ori cu sisteme de rachete multiple (MLRS) pozițiile ucrainene și peste 80 de localități din Cernihiv, Sumî, Harkov, Lugansk, Donețk, Zaporojie, Dnipropetrovsk, Herson și Nikolaiev.
STIRIPESURSE.RO vă prezintă mai jos, în format "live text", principalele știri legate de războiul din Ucraina
UPDATE 5 martie, ora 02.30: Zelenski: Rusia va da dovadă de cumpătare, dar nu va uita - Reacția neobișnuit de blândă de la Kremlin
Dimitri Medvedev, un aliat de rang înalt al președintelui Vladimir Putin, a declarat luni că Moscova va da dovadă de cumpătare ca răspuns la o presupusă discuție interceptată a armatei germane în care s-ar vorbi despre un atac asupra Rusiei, dar nu va uita de asta, notează Rador Radio România.
Dmitri Medvedev, vicepreședintele Consiliului de Securitate al Rusiei, a făcut aceste comentarii la un forum al tinerilor din sudul Rusiei - a informat agenția de presă RIA. De asemenea, potrivit RIA, Dmitri Medvedev a declarat că discuțiile de pace cu actuala conducere ucraineană sunt imposibile și că orice nou guvern ucrainean va trebui mai întâi să recunoască "noua realitate" de pe teren pentru ca discuțiile să aibă loc.
Continuarea aici